**ROMÂNIA,**

**JUDEŢUL MUREŞ**

**PRIMĂRIA COMUNEI ACĂŢARI**

Acăţari, nr. 214, judeţul Mureş, 547005

Tel/Fax: 0265 333112, 0265 333298; e-mail: pacatari@lorinfo.ro; robert@acatari.ro

[www.acatari.ro](http://www.acatari.ro)

Nr: 528/03/02 / 2014

**ANUNŢ DE PARTICIPARE**

pentru acordare de finanţare nerambursabilă asociaţiilor, fundaţiilor, altor organizaţii neguvernamentale fără scop lucrativ, precum şi a persoanelor fizice fără scop patrimonial, care organizează programe, proiecte şi acţiuni în **domeniul cultural şi al asistenţei sociale** şi pot primi subvenţii sau sprijin financiar de la bugetul local

1. **Autoritatea contractantă** Consiliul Local Acăţari, cu sediul în localitatea Acăţari,

nr.214 , judeţul Mureş, codul fiscal 4323578, telefon 0265/333112, fax 0265/333298,

web www.acatari.ro şi e-mail acatari@cjmures.ro

**2. Reglementări legale privind acordarea de finanţare nerambursabilă**

Ordonanţa Guvernului Nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, aprobată prin Legea Nr.245/2001, modificată şi completată prin Ordonanţa Guvernului Nr.2/2008, aprobată prin Legea Nr.199/2008; Legea 34/1998 privind acordarea unor subvenţii asociaţiilor şi fundaţiilor române cu personalitate juridică care înfiinţează şi administrează unităţi de asistenţă socială

3. **Domeniile culturale** pentru care se acordă finanţări nerambursabile pentru programe, proiecte acţiuni culturale:

Cheltuieli de funcţionare, organizarea de evenimente culturale – festivaluri, comemorări, promovarea şi conservarea tradiţiilor locale, dezvoltarea relaţiilor culturale cu parteneri externi, publicarea materialelor de promovare a comunei Acăţari şi a activităţilor culturale din comuna Acăţari, Burse de studii sau granturi de călătorie pentru persoane fizice în vederea promovării culturii. Participarea asociaţiilor şi fundaţiilor culturale la evenimente internaţionale.

3.1 **Domeniile de asistenţă socială**

Organizarea de cursuri, simpozioane, mese rotunde, înfiinţarea de ateliere, cluburi, case de tip familial, centre de zi, cantine sociale, organizarea de tabere, excursii, concursuri, manifestări culturale cu diferite motive tematice: ecologie, cultură civică, etnografie, folclor, sport, istorie, geografie, organizarea de acţiuni caritabile pentru copii orfani, derularea de activităţi umanitare şi economice pentru ajutorarea persoanelor sărace şi defavorizate, ajutorarea victimelor tragediilor şi membrilor familiilor, ajutorarea copiilor săraci, persoanelor cu handicap, bătrânilor neajutoraţi, asigurarea de medicamante şi hrană la domiciliul celor nevoiaşi, activităţi de consiliere, cursuri de calificare profesională pentru tineri, colaborarea cu persoane fizice şi juridice din ţară şi străinătate, colaborarea cu culte religioase, localităţi infrăţite, asigurarea transportării persoanelor bolnave pentru efectuarea unor examinări medicale şi teste medicale de laborator**.**

4. **Suma disponibilă** pentru sprijinul financiar al programelor sau proiectelor cultural/asistenta sociala din comuna Acăţari este de 60.000 lei, conform Hotărârea Consiliului Local Acăţari nr. 1/2014 privind aprobarea bugetului Consiliului Local Acăţari pentru anul 2014.

5. **Durata derulării proiectelor:** anul 2014

6. **Documentaţia de solicitare a finanţării nerambursabile** poate fi accesată pe site-ul Primăriei Comunei Acăţari [www.acatari.ro](http://www.acatari.ro) - cultura, sau se poate procura de la sediul

Primăriei Comunei Acăţari, Birou financiar contabil, persoană de contact Fulop Robert

7. **Solicitanţii vor putea depune documentaţia** prevăzută în Ghidul solicitantului la Primăriei Comunei Acăţari, Acatari, str. Principala nr.214, Registratura, până cel târziu la data de 27/02/2014.

8. **Evaluarea şi selecţia proiectelor** în vederea obţinerii finanţării nerambursabile se va face de către Comisia de evaluare şi selecţionare.

**P R I M A R,**

**Osvath Csaba**